У 1621 г. Сігізмунд ІІІ накіраваў грамату полацкаму магістрату, патрабуючы падпарадкавання праваслаўных Кунцэвічу. Праваслаўнае насельніцтва адказала непакорнасцю і паклікала на дапамогу казакоў. Гэта прымусіла хутка змяніць тактыку і заклікаць Кунцэвіча адмовіцца ад гвалту. З пачатку 17 ст. у грамадска-палітычным жыцці Рэчы Паспалітай усё большую вагу сталі набываць казакі. Менавіта казакі пачынаюць бараніць пакрыўджанаю царкву, яе святароў і прыхільнікаў са зброяй у руках. Пры непасрэдным удзеле казакоў і іх атамана Сагайдачнага ў 1620 г. была адноўлена іерусалімскім патрыярхам Феафанам праваслаўная іерархія Беларусі і Украіны. А ў 1623 г. яны дамагліся згоды караля на адмену ўсіх каралеўскіх грамат, варожых праваслаўным, і недапушчэнне захопу маёмасці.